cyanic-selkie/wikianc huggingface dataset:
Pfalz-Zweibrücken
Religioon ja kirik
Halduslikult oli reformitud kirik organiseeritud sarnaselt ilmaliku võimuga: iga ilmalik ringkond vastas kirikuringkonnale, mida juhtis superintendent või inspektor. Preestrid olid riigiametnikud ja neid külastas regulaarselt komisjon, mis koosnes ringkonna superintendendist, ilmalikust foogtist ja keskvõimu esindajast Zweibrückenist. Puudus piiskop või kiriku president, kuigi Zweibrückeni superintendent oli olulisemal positsioonil, kui tema kolleegid. Üksikute ringkondade kihelkonnakirikud kogunesid regulaarselt; mõnikord kogunes kogu hertsogkonna vaimulikkond riiklikule sinodile. Institutsioneeritud riiklikku kirikunõukogu ei olnud; esialgu tegeles sellega ilmalik kabinetikolleegium, keda abistas Zweibrückeni superintendent. Kuid 18. sajandil loodi riiklik kirikunõukogu; selle liikmeskond koosnes ilmalikest councillors.
Algusest peale mängis ilmalik element Zweibrückeni kirikus erilist rolli. Reformatsioon taaselustas iidse vanema ameti, kogukonna poolt valitud ilmiku, kes pidi kontrollima koguduse elustiili, pastorit, kihelkonna raha ja vara.
Vapp
thumb|right | 120px |Pfalz-Zweibrückeni vapp aastal 1720
1720. aasta paiku lisas Pfalz-Zweibrücken Jülich-Kleve-Bergi ühendatud hertsogkondade sümbolid oma vapile.
Pfaltskrahvide loend
thumb|[[Karl II August (1775–1795)]]
Pjotr Veliki (laev, 1912)
Laev ehitati 1912. aastal Rootsis, Göteborgs Nya Verkstads AB laevatehases ja mille omanik oli Riia Börsikomitee. Tegemist oli aurulaevaga. Aluse veeväljasurve oli 1580 tonni, pikkus 55,5 meetrit, laius 15,5 meetrit. 4. juulil 1917 pukseeris Briti allveelaev C 32 jäämurdjat Tallinna sadamasse, ent sattuti eksituse tõttu Vene miinitõkkele. Laev uppus 3 minuti jooksul. Hukkus üks inimene.
Laevavrakk leiti 1996. aastal ja ta asub Naissaare lähedal 66 m sügavusel merepõhjas. Vrakk on arvele võetud Eesti kultuurimälestisena.
Kulglainelamp
Kulglainelamp on elektrovaakumseadis, mida kasutatakse peamiselt elektrivõnkumise võimendamiseks mikrolainete sagedustel (0,3–100 GHz). Kulglainelambi töö põhineb elektronide voo ja samas suunas kulgeva elektromagnetlaine vastastikusel mõjul, kusjuures elektromagnetvälja energia suureneb selles väljas pidurduvate elektronide kineetilise energia arvel.
Kulglainelampe kasutatakse raadiosides, televisioonitehnikas ja raadiolokatsioonis. Kulglainelamp leiutati Teise maailmasõja ajal Suurbritannias.
Ehitus
pisi|400px|Kulglainelambi ehitus Kulglainelambi põhiosad – elektrone väljutav katood, väljavenitatud spiraali kujuline aeglustussüsteem ja elektrone koguv kollektor – paiknevad õhutühjas klaas- või metalltorus. Kütteniidiga kuumutatavast katoodist väljuvaid elektrone kiirendatakse võrekujulisele anoodile ja kollektorile antava positiivse kõrge pingega (1–20 kV). Elektronid pannakse spiraali sees liikuma paralleelselt toru teljega välise püsiva magnetvälja abil, mida tekitab toru ümbritsev vooluga induktiivpool (elektromagnet). Elektrone aeglustav traatspiraal on torusse kinnitatud isoleerainest hoidikute külge. Need peavad olema hea soojusjuhtivusega, et eemaldada spiraalilt soojust, mis tekib elektronivoo aeglustumisel vabaneva energia arvel.
Kõrgsageduslikku elektromagnetlainet edasikandva spiraali ühendamiseks sisend- ja väljundliiniga on selle alguses ja lõpus sobituslüli koaksiaalse liinilõigu või lainejuhtme kujul. Et laias võimendatavas sagedusribas on head sobitust raske saavutada, siis võib elektromagnetlaine peegeldumisel pidurdussüsteemi otsest tekkida teatud sagedustel sisemine tagasiside. Selle ärahoidmiseks on torusse lisatud peegeldunud signaali neeldurid.
Laustoja lump
Laustoja lump (ka Viitka veehoidla) on järv Võru maakonnas Võru vallas Vatsa ja Viitka külas. Veekogu pindala on 4,2 ha. Veekogu kaldajoone pikkus on 1395 m.
Kibe tulikas
Kibe tulikas (Ranunculus acris) on tulikaliste sugukonda tulika perekonda kuuluv mitmeaastane rohttaimeliik.
Levila ja kasvukoht
Kasvab heina- ja karjamaal, põldudel jm. Rohkesti esineb märjematel muldadel.
Kirjeldus
Esimesel aastal areneb lehekodarik ja narmasjuurestik. Vars õitega kasvab järgmisel aastal. Taim paljuneb vegetatiivselt, risoomi pungadest arenevate varte abil, on peamine paljunemisviis seem­netega.
655 eKr
Aasta 655 enne Kristuse sündi ehk meie ajaarvamist. Vana-Roomas oli see XCIX (99.) aasta ab urbe condita.
Blaze Starr
Blaze Starr (sünninimi Fannie Belle Fleming; 10. aprill 1932 Wilsondale, Lääne-Virginia – 15. juuni 2015 Wilsondale või Williamson, Lääne-Virginia ) oli USA burleskitantsija, striptiisitar ning foto- ja aktimodell.
1950. aastatel esines ta Baltimore'is tantsijana paljudes ööklubides ja töötas modellina. Hiljem töötas ta veel New Orleansis. Tal oli armuafäär Louisiana kuberneri Earl Longiga.
1989. aastal valmis tema 1974. aastal ilmunud memuaaridel põhinev film "Blaze", kus peaosades mängivad Paul Newman Earl Longi ja Lolita Davidovich Starri. Filmis tegi pisirolli ka Starr ise.
Starr oli 12 aastat abielus Baltimore'i ööklubi 2 O'Clock Club omaniku Carroll Gloriosoga.
Kallavesi
pisi Kallavesi on üks Soome suurimaid järvi. Asub Soome keskosas Põhja-Savo maakonnas. Järve pindala on 472,76 km². See on 90 km pikk.
Vöötsaba-vigle
pisi|Vöötsaba-vigle pisi|Vöötsaba-vigle muna Vöötsaba-vigle (Limosa lapponica) on kurvitslaste sugukonda vigle perekonda kuuluv lind. Ta on Eestis arvatud III kaitsekategooriasse (2012).
Kallavesi
Koos samal tasapinnal asuvate ja väinadega ühenduses olevate teiste järvedega (Suvasvesi, Juurusvesi, Riistavesi ja Muuruvesi) moodustab 898 ruutkilomeetri suuruse Iso-Kalla, mis on pindalalt Soome suuruselt viies siseveekogu. Kallavesi keskmine kõrgus merepinnast on 82 meetrit, keskmine sügavus 8,9 meetrit ja sügavaim koht 75 meetrit.
Vöötsaba-vigle
Eestis on ta väikesearvuline kuni harilik läbirändaja (perioodidel aprill-mai ja juuli-september) peamiselt rannikul.
Kallavesi
Järve ääres poolsaarel asub Kuopio linn.
Moran Mazor
pisi|Moran Mazor 2013. aasta Eurovisiooni teise poolfinaali proovis Moran Mazor  (heebrea keeles מורן מזור; sündinud 17. mail 1991 Holonis) on Iisraeli laulja.
Vöötsaba-vigle
Oktoobris 2022 püstitas noor vöötsaba-vigle peatusteta rände maailmarekordi. Viiekuune lind alustas 13. oktoobril lendu Alaskalt ja lendas 11 päeva ja ühe tunniga vahepeatusteta Lõuna-Austraaliasse Tasmaania osariiki. Läbitud vahemaa oli vähemalt 13 560 km. 5G jälgimisseade kinnitati linnule Alaskal ja linnu lendu jälgiti satelliidilt.
Bojan Bogdanović
Bojan Bogdanović (sündinud 18. aprillil 1989 Mostaris, Bosnia ja Hertsegoviinas) on horvaatia elukutseline korvpallur, kes mängib 2019. aastast NBA klubis Utah Jazz.
Vöötsaba-vigle
Lind möödus Havaiist lääne poolt. Kiribatist möödus ta 19. oktoobril. Kaks päeva hiljem möödus ta Vanuatust ja lendas edasi lõunasse. 23. oktoobril tegi lind järsu pöörde, suundus läände ja saabus Tasmaaniasse 25. oktoobril.
Bojan Bogdanović
Euroopa
Bogdanović alustas karjääri 2004. aastal kodulinnaklubis Mostari Zrinjski, misjärel sõlmis mitmeaastase lepingu Madridi Realiga. Ta mängis Reali noortemeeskonnas madalamates liigades ning oli laenul esimeses koduklubis Zrinjskis ja Hispaania kõrgliigaklubis Murcias.
Moran Mazor
Ta esindas Iisraeli 2013. aasta Eurovisiooni lauluvõistlusel Malmös lauluga "Rak Bishvilo". Laul jäi oma poolfinaalis 40 punktiga 14. kohale ega pääsenud finaali.
Bojan Bogdanović
Euroopa
Seejärel mängis ta aastatel 2009–2011 Zagrebi Cibonas ja aastatel 2011–2014 Istanbuli Fenerbahçes ning tuli mõlema riigi meistriks ja karikavõitjaks. Lisaks mängis ta mõlema klubi meeskonnas ka Euroliigas.
NBA
Bogdanovići mängijaõigused omandas 2011. aasta NBA draft ' i 31. valikuga Miami Heat, kes vahetas need Minnesota Timberwolvesi kaudu edasi New Jersey Netsi. Debüüthooajal (2014/15) kogus ta vahepeal New Jerseyst Brooklynisse kolinud Netsis keskmiselt 9 punkti ja 2,7 lauapalli mängus ning valiti uustulnukate sümboolsesse teise viisikusse.
Hooajal 2016/17 oli Bogdanović Netsi kasuks toonud keskmiselt 14,2 punkti ja 3,6 lauapalli mängus, kuni vahetati 2017. aasta veebruaris Washington Wizardsisse. Sama aasta suvel siirdus ta kaheks aastaks Indiana Pacersisse, kus kogus hooajal 2018/19 keskmiselt 18 punkti ja 4,1 lauapalli mängus.
7. juulil 2019 sõlmis ta nelja-aastase ja 73 miljonit dollarit väärt lepingu Utah Jazziga. 2019/20. hooajal olid tema keskmised näitajad Jazzis karjääri parimad – 20,2 punkti, 4,1 lauapalli ja 2,1 resultatiivset söötu mängus.
Rahvuskoondis
Bogdanović on koondises Horvaatiat esindanud 2010. ja 2014. aasta maailmameistrivõistlustel ning 2013. ja 2015. aasta Euroopa meistrivõistlustel. 2016. aasta olümpiamängudel viskas ta keskmiselt 25,3 punkti mängus ja oli kogu turniiri resultatiivseim mängija.
Ernst August
Ernst August võib tähendada:
Thomas Montagu, neljas Salisbury krahv
Thomas Montagu, neljas Salisbury krahv (13. juuni 1388 – 3. november 1428) oli Inglise aadlik ja sõjaväelane. Ta oli üks tähtsamaid Inglise väejuhte saja-aastases sõjas.
Seppel
Seppel on 8–10 cm kõrgune võrukujuline peaehe, mida kandsid Hiiumaa ja Loode-Eesti pruudid; üks pärja liike.
Ajaloost
Seppeli kandmise komme on tulnud Saksamaalt või Rootsist, kus seda kanti juba 17. sajandil.
Hiiumaal kanti seppelit peamiselt lõunaosas, põhjaosas nimetati pruudiehet penik. Punase riidega kaetud pappvõru kaunistasid kardpaelad, helmed, riidest ja sulest tutid. Kuklaosasse riputati värvilised siidilindid (paarisarv), Hiiumaal ka tüll-loor.
Saaremaal nimetati pruudi erilaadset peaehet kirjuts.
Krimulda (laev)
Krimulda (endised nimed Somerford, General Dragomirov, Komissar) oli Läti aurik, mis ehitati 1899 ja uppus 1941.
30. juunil 1941 sõitis laev Väinamerel meremiini otsa ja uppus. Õnnetuses hukkus 5 inimest.
Laevavrakk asub Väinameres Lainemadala juures 16 m sügavusel. Vrakk on arvele võetud Eesti kultuurimälestisena.
Danny Elfman
Daniel Robert Elfman (sündinud 29. mail 1953 Los Angeleses) on Ameerika helilooja ja muusikaprodutsent.
Eelkõige on Danny Elfman tuntud filmiheliloojana, tehes palju koostööd Ameerika režissööri Tim Burtoniga.
Elfman on muusikat kirjutanud sellistele filmidele nagu: "Batman" (1989), "Mehed mustas" (1997), "Ämblikmees" (2002) ja "Suur ja kõikvõimas Oz" (2013). Lisaks on ta kirjutanud muusikat teleserjaalidele nagu: "Meeleheitel koduperenaised" ("Desperate Housewives") ning Simpsonid ("Simpsons").
Isiklikku
Novembris 2003 abiellus ta Bridget Fondaga. 2005 sündis neil poeg.
Beverini piiramine
Beverini piiramine oli Beverini linnuse piiramine. See toimus kaks korda:
Meririsla
pisi|Meririsla Meririsla ehk merirüdi (Calidris maritima) on kurvitslaste sugukonda kuuluv lind. Ta on Eestis arvatud III kaitsekategooriasse (2012).
Eestis on ta harv läbirändaja (perioodidel oktoober-november ja märts-aprill (mai)) ning talikülaline, keda kohtab peamiselt läänesaarte lõunaosas.
Pentood
pisi|130px|Pentoodi elektroodid: a – anood g3 – sulgvõre g2 – varivõre g1 – tüürvõre k – katood 1–1 kütteniit pisi|100px|Pentood EF42 Pentood (kreeka k pente 'viis' + [elektr]ood) on viie elektroodiga elektronlamp, millel on anoodi ja katoodi vahel kolm võreelektroodi: tüürvõre (nagu trioodis), varivõre ja sulgvõre.
Sallustius
pisi|Sallustiuse kuju [[L'Aquilas]] Gaius Sallustius Crispus (tavaliselt Sallustius; 86 – ca 35 eKr ) oli Vana-Rooma ajaloolane ja poliitik.
Pentood
Varivõre vähendab anoodi elektrivälja mõju tüürvõre ja katoodi vahelisele elektriväljale, mille tulemusel suureneb lambi võimendustegur ja tõuseb võimendatava signaali sageduspiir. Sulgvõre, mis on harilikult ühendatud katoodiga, hoiab ära anoodilt eralduvate sekundaarelektronide mõju, mis võiksid elektronlambi tööd häirida.
Sallustius
Sallustius sündis Sabiinia maakonnas Amiternumis plebeide suguvõssa. Temast sai oma suguvõsa esimene esindaja Rooma senatis, nn novus homo. Poliitiliselt oli ta kogu oma karjääri vältel populaar, Rooma patriitsliku aristokraatia vastane, hiljem ka Julius Caesari toetaja. Sallustius oli varaseim Rooma ajaloolane, kelle teosed on meie päevini säilinud: "Catilina vandenõu" ("De coniuratione Catilinae" või "Bellum Catilinae", L. Sergius Catilina vandenõust aastal 63 eKr), "Jugurtha sõda" ("Bellum Jugurthinum", Rooma sõjast Numiidia kuninga Jugurtha vastu 11-105 eKr) ja "Ajalood" ("Fragmenta Historiarum", millest on säilinud vaid katkendid). Suurimat mõju avaldas Sallustiusele Kreeka ajaloolane Thukydides. Africa provintsi asevalitsejana kogus Sallustius ulatusliku varanduse.
Eesti keeles ilmus Sallustiuse teos "Catilina vandenõu" 2011. aastal Maria-Kristiina Lotmani ja Kai Tafenau tõlkes Tallinna Ülikooli Kirjastuses.
656 eKr
Aasta 656 enne Kristuse sündi ehk meie ajaarvamist. Vana-Roomas oli see XCVIII (98.) aasta ab urbe condita.
Iirise tänav
Iirise tänav on tänav Tallinnas Kristiine linnaosas Lilleküla asumis.
Praeguse nime sai Iirise tänav 9. septembril 2015. Enne seda oli tänava nimeks alates 1947. aastast Mehaanika põik.
Kihelkonna (laev)
Kihelkonna oli Eesti kaljas, mis ehitati 1928 Saaremaal Papisaares ja uppus 1942/1943. Laevavrakk leiti 1996. Vrakk on arvele võetud kultuurimälestisena.
Laeva hukkumine on ebaselge. Ühe versiooni kohaselt tuli laev 1942 või 1943 Rammu saarele, kus laev ankurdati. Pärast seda kui laevameeskond tuli maale läks laeva põlema ja uppus sealsamas ankrukohas.
657 eKr
Aasta 657 enne Kristuse sündi ehk meie ajaarvamist. Vana-Roomas oli see XCVII (97.) aasta ab urbe condita.
Sancte Marcus
Sancte Marcus oli teadmata päritolumaaga kraier (teatud kaubalaev). Laev uppus enne 1705. aastat. Laevavrakk avastati 1989 Prangli saare edelarannikul Nõiakivi lähedal. Vrakk on arvele võetud Eesti kultuurimälestisena.
Laevavrakk on märgitud rootsi kartograafi Carl Eldberghi 1705. aastal tehtud merekaardile.
Uigumäe lump
Uigumäe lump on järv Võru maakonnas Võru vallas Vatsa külas. Veekogu pindala on 0,6 ha. Veekogu kaldajoone pikkus on 441 m.
Alexander Nimo
pisi|Alexander Nimo (2010) Alexander (Alex) Frank Nimo (sündinud 21. märtsil 1990 Monrovias) on Libeerias sündinud USA endine jalgpallur (äärepoolkaitsja).
Aastal 2012 mängis ta Eesti Meistriliiga klubis JK Tartu Tammeka.
Virunuka kivikalmistu
Virunuka kivikalmistu on Võru maakonnas Rõuge vallas Viru külas asuv 2.-6. sajandist pärit kalmistu.
Roman Kard
Roman Kard (enne eestistamist Roman Karl Pavian; 7. september (vkj)/ 19. september 1898 Kunda asundus, Kunda-Malla vald, Viru-Nigula kihelkond – 9. aprill 1942 Ussollag, Molotovi oblast, Vene NFSV) oli Eesti politseiametnik.
Ta lõpetas 1917. aastal Hugo Treffneri Gümnaasiumi, läks 1917. aastal Petrogradi, õppis aastatel 1917–1919 matemaatikat Petrogradi Ülikoolis ja teenis 1920. aastani Punaarmees.
1920. aastal opteerus ta Eesti kodakondsusesse. 1921. aastal lõpetas ta Tallinnas kõrgemate politseiametnike kursused ja astus Eesti politsei teenistusse.
Aastatel 1923–1925 õppis ta õigusteadust Tartu Ülikoolis.
Ta oli aastatel 1932–1933 Narva ja 1933–1940 Petseri-Võru prefekt.
Roman Kard arreteeriti NKVD poolt 28. aprillil 1941 Petseris. Ta mõisteti vangilaagris surma, kuid ta suri enne otsuse täideviimist.
Harvaõiene lõosilm
Harvaõiene lõosilm (Myosotis sparsiflora) on kareleheliste sugukonda kuuluv taimeliik.
Taim kasvab ka Eestis.
Struteles muiža
Küla asub merepinnast 105 meetri kõrgusel valla põhjaosas. Struteles muiža jääb vallakeskusest Jaunpilsist 12 ja Riiast 96 kilomeetri kaugusele.
Struteles muiža kujunes endise Strutele mõisa (Strutteln) keskuse juurde. Kuni aastani 1946 oli see Strutele valla halduskeskuseks. Aastail 2009–2021 kuulus küla Jaunpilsi piirkonda.
Mõisast on säilinud häärber, aastal 1857 ehitatud teenijate maja ja aastal 1867 rajatud magasiait. Strutele kirik ja mõisakompleks (häärber, teenijate maja, park, magasiait) ning Strutele mõisa allee on säilitamisväärsete objektidena ka piirkonna üldplaneeringus ära märgitud.
Strutele mõisa teenijatemajas sündis aastal 1835 Krišjānis Barons.
Külas kasvavad tammed ümbermõõduga 4.75 m ja 5.53 m on looduskaitse all.
Aastal 2014 oli külas 49 elanikku, aastal 2019 oli elanikke 30, aastal 2020 aga 28.
Turu põik
Tänav ristub Selli tänavaga.
Narvskaja Gazeta
Narvskaja Gazeta (vene keeles Нарвская Газета) on 1991. aastast (kui arvestada eelkäijaid, siis 1940. aastast) Narvas ilmuv venekeelne ajaleht. Narvskaja Gazeta on Narvas ilmuva eestikeelse ajalehe Narva Postiljon emaleht.
2016. aastast on Narvskaja Gazeta väljaandja OÜ Prospekt-Media.
2005. aastast on ajalehe peatoimetaja Sergei Stepanov.
Ajalugu
Ajalehe eelkäijad olid aastatel 1940–1941 ilmunud Nõukogude Küla ja 1945–1990 ilmunud Narvski Rabotši.
26. juulil 1940 ilmus endise Narva ajalehe Narvski Listok (Нарвский листок) põhjal ajalehe Nõukogude Küla (Советская деревня) esimene number. Pärast Teist maailmasõda jätkas väljaanne nime Narvski Rabotši (Нарвский рабочий) nime all.
Aluskivim
pisi|[[Loomuldadel on kaks mullahorisonti – huumushorisont ja aluskivim]] Aluskivim ehk D-horisont on tard-, moonde- ja settekivimid, mille peale kujuneb muld ja mida ei muuda mulda kujundavad protsessid.
Aluskivim erineb lähtekivimist selle poolest, et viimane võtab otseselt osa mulla moodustumisest.
Eestis on mullad tekkinud aluskivimile (Ordoviitsiumi ja Siluri lubjakivid) vaid Põhja-Eestis.
Spriņģi
Spriņģi on küla (skrajciems ehk hajaküla) Lätis Gulbene piirkonnas Beļava vallas.
Küla asub valla keskosas. Asulas on Spriņģi bussipeatus. Seal asuvad Kubulnieki muinaskalmed ehk Männiküngas on muinsusmälestisena riikliku kaitse all.
659 eKr
Aasta 659 enne Kristuse sündi ehk meie ajaarvamist. Vana-Roomas oli see XCV (95.) aasta ab urbe condita.
Josti
Josti (vanasti ka Spriņģi) on küla (mazciems) Lätis Tukumsi piirkonnas Jaunpilsi vallas.
Küla asub merepinnast 105 meetri kõrgusel valla edelaosas. Josti jääb vallakeskusest Jaunpilsist 16 ja Riiast 97 kilomeetri kaugusele. Aastail 2009–2021 kuulus küla Jaunpilsi piirkonda.
Külast lõunas asub endine Josta raudteepeatus. Sinna jääb Spriņģi kalmistu.
Keldrimäe tänav
pisi|püsti|Keldrimäe tänav õhtul
Keldrimäe tänav on tänav Tallinnas Kesklinna linnaosas Keldrimäe asumis.
Tänav sai Keldrimäe tänava nime 18. oktoobril 1991.
Ajalugu
19. sajandi lõpust kuni 1954. aastani kandis tänav nime Israeli tänav (saksa Israelstraße), Tallinna kinnistute registri järgi oli Israeli tänava maja (kinnistu 813A, hiljem Israeli tänav 9) omanikuks 1830. aasta lõpul Maria Margaretha Israel. Maja asus siis Jakobi tänaval või siis Jakobi ja Israeli ristmikul. Kõik teised Israeli tänava maja omanikud on registreeritud 1846. aastal või hiljem.
Aastatel 1954–1991 kandis tänav nime Turu põik.
658 eKr
Aasta 658 enne Kristuse sündi ehk meie ajaarvamist. Vana-Roomas oli see XCVI (96.) aasta ab urbe condita.
Pikässuu lump
Pikässuu lump on järv Võru maakonnas Võru vallas Vatsa külas. Veekogu pindala on 0,3 ha. Veekogu kaldajoone pikkus on 283 m.
Sõba
Sõba (võru murdes: kõrik) on endisaegne pikk villane rõivas, mida kandsid abielunaised õlgadel pidulikel puhkudel. Rõivas jäi tagaplaanile 19. sajandi keskpaigas, kui moodi läks suurrätt.
Satyajit Ray
Satyajit Ray (bengali সত্যজিত রায় või সত্যজিৎ রায়) (2. mai 1921 Kolkata – 23. aprill 1992 Kolkata) oli bengali päritolu India filmilavastaja ja -stsenarist, kirjanik ja helilooja, keda peetakse üheks 20. sajandi olulisemaks filmilavastajaks.
Elulugu
Satyajit Ray oli pärit haritlaste perekonnast. Tema vanaisa Upendrakishore Ray oli tuntud kirjanik, kunstnik ja helilooja. Tema isa Sukumar Ray oli tuntud nonsenssluuletuste autorina. Satyajit lõpetas Kolkata ülikooli majandusteaduse erialal. 1940 asus ta ema pealekäimisel õppima kunsti Rabindranath Tagore asutatud Visva-Bharati ülikooli. Tema õpetajateks olid bengali kunsti suurkujud Nandalal Bose ja Benode Behari Mukherjee. 1947 oli ta üks Kolkata Filmiklubi asutajatest. Ta alustas karjääri raamatukujundajana, kuid pärast kohtumist prantsuse filmilavastaja Jean Renoiriga ja Vittorio De Sica neorealistliku filmi "Jalgrattavargad" nägemist Londonis otsustas ta sõltumatuks filmilavastajkas hakata. Ta arendas välja isikupärase humanistliku stiili. Tema mängufilmid tuginevad ilukirjanduslikele teostele. thumb|200px|left|Satyajit Ray Juba 1955. aastal valminud esimene film "Pather Pā̃calī" (Tänava laul) pälvis ülemaailmselt tunnustust. Film sai üle kümne auhinna, sealhulgas 1956. aasta Cannes'i filmifestivali žürii eriauhinna. Filmi aluseks oli Bibhutibhusan Bandopadhyay samanimeline romaan, mis ilmus 1928. aastal. See oli esimene film triloogiast, mille teised filmid olid "Alistamatu" (1956) ja "Apu maailm" (1959).
Satyajit Ray kirjutas ka mitu lasteraamatut, ulmet ja novelle.
Ta oli tuntud ka disainerina. Satyajit Ray loodud on mitu kirjafonti. Neist Ray Roman ja Ray Bizarr võitsid rahvusvahelise konkursi.
1983. aastal sai ta infarkti, mis piiras tema edasist tegevust filmilavastajana.
Tunnustus
Satyajit Ray pälvis elu jooksul hulgaliselt auhindu, teiste seas 32 India riiklikku filmiauhinda. Ta võitis 1956 Veneetsia filmifestivali Kuldlõvi. 1982 sai ta samas Elutöö Kuldlõvi. 1964 ja 1965 pälvis Berliini filmifestivali Hõbekaru auhinna. Veidi enne surma 1992 pälvis ta India kõrgeima tsiviilautasu Bharat Ratna ja elutöö eest Oscari. Ta oli ka Oxfordi ülikooli audoktor.
Külli Kressa
Külli Kressa (sündinud 24. mail 1976 ) on eesti tõlkija, koreograaf, vanamuusika- ja vanatantsuentusiast. pisi|Külli Kressa mustlastantsuansambli [[Maljarka koosseisus Pärnu hansapäevadel 2017]] pisi|Külli Kressa nõid Alcina rollis "Raevunud Orlando" etenduses Tartu Ülikooli muuseumi valges saalis 16.08.2015
Haridus
Kressa lõpetas 1994. aastal Gustav Adolfi Gümnaasiumi, õppis Tartu Ülikoolis soome-ugri ja romaani keeli ning sai 2004. aastal magistrikraadi ungari filoloogias (magistritöö "Planctus ante nescia, Flete, fideles animae ja Ómagyar Mária-siralom'i võrdlus strukturaalse analüüsi alusel" juhendaja Tõnu Seilenthal). Ajaloolist tantsu on ta õppinud Jane Gingelli, Diana Scriveneri, Isabel Suri ja Hazel Dennisoni ning vanamuusikat Lilian Langsepa ja David Kettlewelli juures.
Tegevus tantsuentusiastina
Külli Kressa rekonstrueerib tantse ajalooliste tekstide alusel, toetudes sellistele autoritele nagu Thoinot Arbeau, Antonius Arena, Domenico da Piacenza, Fabritio Caroso, Cesare Negri ja John Playford. 1999. aastast on ta teinud tantsuseadeid harrastusteatrite lavastustele ning andnud tantsukursusi Kuressaare Muusikakoolis, Vastseliina piiskopilinnuses, Rakvere linnuses jm. Ta on loonud koreograafia Antiigiteatri lavastustele "Apolloni sünd" (Vana-Kreeka luulel põhinev lavastus esietendus Tartu Vanamuusika Festivalil 2002) ja "Hinge killud" (põhines Francesco Petrarca ekloogil "Parthenias" ja antiiktekstidel) ning Utlib Teatri lavastusele "Kahe isanda teener" (2004). Alates 2012. aastast juhendab Külli Kressa Rakvere Muusika- ja Kunstikoolis KAUR vanatantsuansamblit Fioretto. Ta on tegelenud ka iiri ja mustlastantsuga. 2014. aastal lavastas ta tantsukava "Nagu meile meeldib", mis põhines William Shakespeare'i näidendites mainitud tantsudel. Lavastust on mängitud Rakveres, Cēsises ja Türi kevadfestivali raames Kabala mõisas. 2015. aasta kevadel lavastas Kressa tantsuetenduse, mis põhines "Raevunud Orlando" süžeekäikudel.
Ta on Tartu vanatantsuansambli Saltatriculi kunstiline juht.
Tegevus tõlkijana
Ta on tõlkinud raamatuid itaalia ja prantsuse keelest. Kressa tõlked on pälvinud kiitust: "Siinkohal tuleb tõsta klaas parimat veini raamatu tõlkija Külli Kressa auks ja terviseks, kes on lisaks maitsekale, isegi võiks öelda et suisa gurmeemõõtu tõlketööle veel ülima asjatundlikkusega varustanud võhikule kohati õige pentsikuna tunduva teksti väga teraste ääremärkustega ning kirjutanud teosele ka suurepärase järelsõna."
Euroopa elanikkonnakaitse ja humanitaarabioperatsioonide peadirektoraat
Euroopa elanikkonnakaitse ja humanitaarabioperatsioonide peadirektoraat (ECHO), endise nimetusega Euroopa Komisjoni humanitaarabi ja kodanikukaitse peadirektoraat, mida varem tunti ka Euroopa Humanitaarabi Ameti nime all, on Euroopa Komisjoni peadirektoraat, kus tegeldakse humanitaarabi ja elanikkonnakaitsega.
2013. aastal eraldas Euroopa Liit (edaspidi „EL“) ECHO kaudu 1,35 miljardit eurot hädaabi rahastamiseks. EL on olnud igal aastal alates aastast 2000 suuruselt teine humanitaarabi osutaja (andmed saadaval kuni 2012. aasta kohta). Koos liikmesriikidega on ECHO maailma suurim humanitaarabi osutaja; 2009. aastal moodustas nende osutatud humanitaarabi 50% kogu osutatud humanitaarabist. ECHO finantseeritavatest projektidest saab igal aastal abi 120 miljonit inimest 90 riigis.
Humanitaarsekkumise teostamiseks ei rakenda ECHO abiprogramme ise, vaid finantseerib operatsioone üle 200 partnerist (MTÜ-d, ÜRO agentuurid ja rahvusvahelised organisatsioonid, nagu Punase Risti / Punase Poolkuu Liikumine) koosneva võrgustiku kaudu. 2013. aastal oli ECHO-l 44 esindust 39 riigis, 149 rahvusvahelist humanitaarabieksperti ja 315 riiklikku meeskonnaliiget. Esindustest edastatakse ajakohastatud analüüse vastava riigi või piirkonna olemasolevate või oodatavate vajaduste kohta, nad aitavad välja arendada sekkumisstrateegiaid ja töötada välja poliitikaid, pakuvad ECHO finantseeritavatele operatsioonidele tehnilist tuge ja tagavad nende sekkumiste kompetentse jälgimise ning hõlbustavad annetajate koordineerimist praktilisel tasandil.
Peale humanitaarabi rahastamise vastutab ECHO ka EL-i kodanikukaitse mehhanismi eest. 2001. aastal algatatud mehhanism edendab kõikjal Euroopas koostööd riiklike kodanikukaitseorganite vahel. Praeguseks on mehhanismiga liitunud 31 riiki; peale EL-i kõigi 28 liikmesriigi osalevad selles Island, Norra ja Makedoonia Vabariik. Mehhanism loodi selleks, et osalevad riigid saaksid pakkuda looduskatastroofide ja inimtekkeliste õnnetuste ohvritele nii Euroopas kui mujal koordineeritud abi.
Kui EL-ile määrati 2012. aastal Nobeli rahuauhind, võttis Barroso komisjon auhinnaraha EL-i nimel vastu ja suunas selle uude algatusse nimega Rahu lapsed. 2013. aastal eraldati Rahu laste projektidele ligikaudu 2 miljonit eurot. 2014. aastal suurendati summat 4 miljoni euroni.
Ajalugu
Euroopa Ühenduse Humanitaarabi Amet (ECHO) loodi 1992. aastal komisjoni presidendi Delors'i teisel ametiajal. Euroopa Ühenduse kaotamisega 2009. aastal hakati ametit nimetama Euroopa komisjoni või Euroopa Liidu Humanitaarabi Ametiks, kuid lühend ECHO säilis.
EL-i kodanikukaitse mehhanismi raames avati ka hädaolukordadele reageerimise koordineerimiskeskus (ERCC), mis on kodanike turvalisust tagav keskus, kus toimub katastroofide puhkemise seire ning kus suurendatakse katastroofiohtlike riikide valmisolekut ja vastupanuvõimet. Viimati kasutati kodanikukaitse mehhanismi kasutati Bosnia ja Hertsegoviina ja Serbia üleujutuste ajal.
Volitus ja põhimõtted
Humanitaarabi valdkonnas on ECHO volitatud pakkuma humanitaarabi ja toetust (kaupade ja teenuste kujul) konfliktides kannatanutele ja looduskatastroofide või inimtegevusest tingitud õnnetuste ohvritele väljaspool EL-i. Volitus laieneb ka riskiennetusele ja kriisijärgsetele operatsioonidele.
Euroopa humanitaarabi põhineb humaansuspõhimõtetel, nagu inimlikkus, neutraalsus, erapooletus ja sõltumatus. Seetõttu on selle rakendamise aluseks rahvusvaheline humanitaarõigus (RHÕ).
Inimlikkus tähendab seda, et inimeste kannatusi tuleb leevendada, pöörates erilist tähelepanu kõige haavatavamatele.
Neutraalsus tähendab, et vaenutegevuse või vastuolude korral ei eelistata humanitaarabi andmisel üht osapoolt teisele.
Erapooletus tähendab, et humanitaarabi antakse ainult vajadustele vastavalt, kedagi diskrimineerimata.
Sõltumatus tähendab humanitaarabi andmise põhimõtete sõltumatust poliitilistest, majanduslikest, sõjaväelistest või muudest eesmärkidest.
2007. aastal võeti volinik Louis Micheli algatusel Euroopa Komisjonis vastu Euroopa konsensus humanitaarabi valdkonnas, millest sai Euroopa esimene humanitaarabi käsitlev poliitiline tekst. Euroopa konsesnsuse väljatöötamises osalesid aktiivselt ka MTÜ-d ning seda võib pidada "kõige põhjalikumaks tekstiks ja MTÜ-de lähimaks ühiseks seisukohaks". Euroopa konsensusega kinnitatakse veel kord humaansuspõhimõtteid – inimlikkust, erapooletust, neutraalsust ja sõltumatust. Selles sätestatakse ka, et "humanitaarabi ei ole kriisijuhtimise juhtimisvahend".
2012. aastal töötati välja konsensuse esimene muudatus alates selle loomisest, ning selles rõhutati vajadust tugevama partnerluse ja partnerite hoolikama valiku järele; sellega anti ka kodanikele ja sidusrühmadele suurem vastutus.
2012. aastal töötasid ECHO ja teised annetajad koostöös ÜRO agentuuridevahelise alalise komiteega välja transformatiivse kava. Lepiti kokku humanitaarabi juhtimise, vastutuse ja koordineerimise põhimõtetes, et parandada humanitaarabi andmise kiirust, tõhusust ja toimivust. Lisaks arvati ECHO volituste hulka ja kodanikukaitse, et tagada katastroofide ajal kolmandate riikide ja äärealade ning rahvusvaheliste organisatsioonide vahel parem koostöö ja kaitse.
Seadusandlus
Alates Lissaboni lepingu jõustumisest reguleeritakse Euroopa Liidu humanitaarabialast tegevust Euroopa Liidu toimimise lepingu artikliga 214. Humanitaarabi on paralleelne jagatud pädevus: see tähendab, et EL teostab autonoomset poliitikat, mis ei takista liikmesriikidel oma pädevusi ellu viia ega muuda ka EL-i poliitikat pelgalt liikmesriikide poliitika täienduseks.
Seni põhines humanitaarabi osutamine EÜ asutamislepingu artiklil 179 (arengupoliitika). See kuulus arenguvoliniku, esmalt Louis Micheli ja seejärel Barroso komisjoni ajal Karel de Guchti portfelli. Lissaboni lepingus määratleti humanitaarabi andmine esmakordselt EL-i lepingute ajaloos eraldi poliitikavaldkonnana.
Artiklis 214 nähakse ette, et EL-i humanitaarabioperatsioonidega tuleb pakkuda otsest abi ja tuge kolmandate riikide elanikele, kes on looduskatastroofis või inimtegevuse tagajärjel toimunud õnnetuses kannatada saanud. Artiklis 214 korratakse ka humanitaarabi põhimõtteid kooskõlas rahvusvahelise seadustikuga, ning humaansuse, erapooletuse, neutraalsuse ja mittediskrimineerimise põhimõtteid.
2013. aastal võttis komisjon vastu uued õigusaktid EL-i kodanikukaitse mehhanismi kohta, mis tagab parema koostöö ja abi, et edendada ennetamise tõhusust, ettevalmistust ja reageerimissüsteeme õnnetuste ajal. Õigusaktidega loodi eelnevalt kindlaks määratud reageerimisvahendite ja materjalide vabatahtlik reserv, esmareageerijate koolitusvõrgustik ja uus lähenemine katastroofiriskide juhtimise valdkonnas 31 osalevast riigist.
Lissaboni lepinguga luuakse ka Euroopa vabatahtlik humanitaarabikorpus (EL-i toimimise lepingu artikkel 214), mille kaudu saavad operatsioonidega ühineda ka eurooplased, kes soovivad end humanitaarabitegevustega otseselt siduda.
EL-i humanitaarabi vabatahtlikud
Euroopa Komisjoni poolt tuli algatus luua üle 18 000 vabatahtlikukoha, et inimesed saaksid ajavahemikus 2014–2020 kõikjal maailmas humanitaarabitegevustes osaleda. Selle algatuse raames koolitatakse vabatahtlikke kõigepealt Euroopa koolitusprogrammis, enne kui nad saadetakse sertifitseeritud humanitaarabiorganisatsioonidesse. Saavutati kokkulepe rahalise toetuse eraldamiseks – pearõhuga vastupanuvõime ja kodanikukaitse suutlikkuse suurendamisel – viiele pilootprojektile, millesse kaasati 2012. aastal umbes 150 vabatahtlikku.
2014. aastal hääletas Euroopa Parlament selle algatuse poolt. Vabatahtlik tegevus võib olla kas osalemine mõnes EL-i finantseeritavas humanitaarabioperatsioonis üle maailma, töötamine EL-i-siseses humanitaarabiorganisatsioonis või humanitaarabioperatsioonidele võrgu vahendusel kaasa aitamine, töötades kodust.
Osalevad MTÜ-d läbivad sertifitseerimisprotsessi, mille käigus tuvastatakse, kas nad vastavad vabatahtlike juhendamise Euroopa standarditele.
Eelarve
2013. aastal ECHO abi eelarve oli alla ühe protsendi kogu EL-i eelarvest. Peale selle kasutas Euroopa Komisjon kriiside ja ootamatute katastroofide lahendamiseks hädaabireservi. Koos hädaabireserviga ulatus 2013. aasta eelarve 1,35 miljardi euroni. ECHO võimaldas humanitaarabi rohkem kui 124 miljonile inimesele 90 mitte-EL-i riigis, millest 39 olid kriisisiolukorras. Kodanikukaitse mehhanism aktiveerus 2013. aastal 36 korral nii EL-i-siseste kui EL-i-väliste kriiside peale.
Suurim osa finantseeringust kulub toidule ja toitmisele (40%). Teised peamised tegevusvaldkonnad on tervishoid ja meditsiin (sh psühhosotsiaalne tugi) (13%), vesi ja kanalisatsioon (13%), peavari (19%) ja turvalisus (7%). ECHO määras 3% 2013. aasta eelarvest õnnetusteks valmisolekuks, mis on vähem kui 2012. aastal. Moodustas kodanikukaitse 2% eelarvest.
2013. aastal läks 40% eelarvest Aafrikasse, 18% Aasiasse, Ladina-Ameerikasse, Kariibi mere ja Vaikse ookeani piirkonda ning 32% Lähis-Idasse ja Vahemere piirkonda.
Arenguabi saavutas 2010. aastal ajalooliselt suure määra. Koos liikmesriikidest eraldi tuleva abiga on EL maailma suurim humanitaarabi andja. 2010. aastal eraldatud 9,8 miljardi euro suurusest humanitaarabi summast 41% moodustas EL-i osutatud abi.
EL-i 2014. aasta eelarvest on peaaegu 1 miljard eurot ette nähtud humanitaarabisse ja kodanikukaitsesse panustamiseks.
Strateegia
ECHO-l on kohustus elu kaitsta ja hoida nii hädaolukorras kui ka vahetult pärast seda, olgu see looduslik või inimtegevusest tingitud hädaolukord. Sellest põhimõttest lähtuvalt koostab komisjon igal aastal strateegia, et tegevusi tõhusalt ja sobival moel koordineerida ja kavandada, võttes arvesse erapooletut ja vajadusel põhinevat lähenemist.
2013. aastal otsustas ECHO suunata humanitaarabi ligikaudu 90 riiki. Määratleti viis suurimat humanitaarabioperatsiooni: Saheli piirkond Lääne-Aafrikas, sh reageerimine konfliktile Malis (82 miljonit eurot), Sudaan ja Lõuna-Sudaan (80 miljonit eurot), Kongo Demokraatlik Vabariik (54 miljonit eurot), Pakistan (42 miljonit eurot) ja Somaalia (40 miljonit eurot). Lisaks on 40% ECHO humanitaarabist määratud Saharast lõunasse jäävatele Aafrika riikidele.
Reserveelarvet kasutati selleks, et lahendada ulatuslikke humanitaarabikriise Süürias, Malis, Sahelis, Lõuna-Sudaanis, Kongo Demokraatlikus Vabariigis, Myanmaris ja Filipiinidel. ECHO finantseerib ka unustatud kriise, nagu kriisid Bangladeshis, Colombias, Jeemenis, Alžeerias, Pakistanis ja Myanmaris.
Avalik arvamus
2012. aastal tehtud Eurobaromeetri humanitaarabialases uuringus ilmneb, et eurooplased tunnevad konfliktide ja looduskatastroofide mitte-eurooplastest ohvrite vastu tugevat solidaarsust – kümnest kodanikust üheksa leidis, et "on oluline, et EL finantseerib humanitaarabi andmist väljapoole EL-i piire", ning kümnest kaheksa arvasid, et "EL-i koordineeritud kodanikukaitse toimib tõhusamalt kui riikide omaette tegutsemine".
Sam Montembeault
pisi|Sam Montembeault (2019) Samuel Montembeault (sündinud 30. oktoobril 1996 Bécancouris, Québeci provintsis) on Kanada jäähokimängija, kes mängib väravavahina NHL-i klubis Montreal Canadiens.
2015. aastal valis Florida Panthers ta NHL-i draft'is 77. valikuna. 2017. aastal osales ta Panthersi treeninglaagris. Hooajal 2017/18 asus ta mängima American Hockey League'is (AHL) Panthersi tütarklubis Springfield Thunderbirds. 2019. aastal valiti Montembeault ka AHL-i tähtede mängule. Panthersi meeskonda kutsuti Montembeault esmakordselt 2019. aasta veebruaris. NHL-is tegi ta debüüdi sama aasta 2. märtsil mängus Carolina Hurricanesi vastu.
2021. aasta oktoobris Montembeault liitus Montreal Canadiensiga. 2022. aasta juulis pikendas ta Canadiensiga lepingut kahe aasta võrra.
Kanada jäähokikoondise koosseisus osaleb Montembeault 2023. aasta maailmameistrivõistlustel.
Őriszentpéter
Őriszentpéter (sloveeni keeles Šentpeter, saksa keeles St. Peter in der Wart) on linn Ungaris Vasi komitaadis Körmendi kreisis. Őriszentpéter asub Sloveenia piirist 5 km ja Austria piirist 20 km kaugusel.
Küla on esmamainitud 1280. aastal. Linnaõigused sai Őriszentpéter 1. juulil 2005.
Juhtme tänav
Juhtme tänav on tänav Tallinnas Kesklinna linnaosas Mõigu asumis.
Tänav sai nime 16. mail 1958.
Sallustius (uusplatonist)
Sallustius (vanakreeka keeles Σαλούστιος Saloustios) oli 4. sajandil elanud vanarooma filosoof, keiser Julianuse sõber. Tema peateos "Jumalatest ja kosmosest" on omalaadne 4. sajandi hellenistliku paganluse katekismus.
Sallustius teos tugineb suuresti Chalkise Iamblichosele, kes ühendas platonismi pütagoorluse ja teurgiaga, kuid samuti Julianuse filosoofilistele kirjutistele. Traktaat on suhteliselt napisõnaline ning valdavalt puudub selles põhjalikumatele neoplatonistlikele tekstidele omane metafüüsiline teoretiseerimine. Teksti eesmärk on tõrjuda üha tähtsamaks muutuva kristluse rünnakuid "to parry the usual onslaughts of Christian polemic" in the face of Christianity's growing preeminence, and "me[e]t theology with theology".
Sallustiuse identifitseerimine on mõnevõrra raskendatud. Mõne autori hinnangul on ta Flavius Sallustius (Hispaaniast pärit Gallia pretoriaaniprefekt 361-363 ja Julianuse kolleeg Rooma konsulina 363. aastal),, teiste arvates Saturninius Secundus Salutius (surnud pärast 367 pKr , pärit Galliast, pretoriaaniprefekt Oriendis 361. aastal). Talle pakuti kahel korral keisritrooni, pärast Julianus ja hiljem pärast Jovianuse surma, kuid ta loobus.
Glückliche Ankunft
Glückliche Ankunft oli Saksamaa päritolu galiott, mis uppus 1767. Laevavrakk asub Soome lahes Väike-Malusi juures. Vrakk on arvele võetud Eesti kultuurimälestisena.
Laeva omanikud olid Lübecki kaupmehed.
1767 sõitis laev Peterburist Lübeckisse, kui 18. oktoobril 1767 Väike-Malusi juures sõitis karile. Kinni jäänud laev rööviti tühjaks ja pandi põlema.
Tribolonotus gracilis
Tribolonotus gracilis (inglise keeles red-eyed crocodile skink), tuntud ka kui punasilm-kiiverskink, on Uus-Guinea endeemne sisalikuliik.
Elupaik
Punasilm-kiiverskink on osaliselt urge kaevava elustiiliga skink, kes asustab Uus-Guinea troopilisi vihmametsi. Teda leidub harva Uus-Guinea mandril, kuid rohkelt asustab liik Karkari saart. Liik elab märgade mädanevate puude ja muu purdmaterjali all ning ei ole enda looduslikus elupaigas ohustatud.
Välimus
Tribolonotus gracilis võib kasvada kuni 25,4 cm (10 tolli) pikkuseks. Noorloomad on tavaliselt tumepruuni värvi ning neil on seljal valge triip, täiskasvanud loomad on üleni tumedat punakaspruuni värvi ning neil on silmade ümbrus erkoranž. Neil on paks nahk, suured luised soomused ja heledam kõhualune. Isasloomad on tüüpiliselt emasloomadest suuremad ning neil on laiem pea. Samuti on isasloomadel tagajalgade all tallaalused poorid, mis emasloomadel puuduvad.
Hatune kukehari
Hatune kukehari (Sedum villosum) on paksuleheliste sugukonda kuuluv taimeliik.
Tribolonotus gracilis
Käitumine
Punasilm-kiiverskingid on aktiivsemad ehast koiduni. Enamik isendeid soikub ja kasutab varjevärvust, et jääda märkamatuks. Neil on hea ronimisvõime ning nad on adekvaatsed ujujad. Tribolonotus gracilis on üks ainsaid häälitsusvõimelisi skinklasi ning häälitsevad tavaliselt enesekaitseks, et ohustajat hoiatada. Punasilm-kiiverskinkidel on autotoomiavõime ehk nad võivad enesekaitseks enda saba loovutada või ehmudes ka surnut mängida.
Puustuslump
Puustuslump on järv Võru maakonnas Võru vallas Viitka külas. Veekogu pindala on 1,8 ha. Veekogu kaldajoone pikkus on 1032 m. Veekogus on kaks saart.
Tribolonotus gracilis
Paljunemine
Punasilm-kiiverskink on ovipaarne ehk munev liik. Emasloomadel on ainult üks töötav munajuha ning nad saavad seetõttu toota ainult ühe muna korraga. Nad on muna üle väga kaitsvad ning veedavad suurema osa ajast keerdunult selle ümber.
Hooldus
Enamik punasilm-kiiverskinke tuleb paremini toime siis, kui nad jäetakse omapäi. Liigne käsitsemine võib põhjustada loomale stressi ja muid terviseprobleeme, kuid aeg-ajalt kättevõtmine ülevaatuse eesmärgil ei põhjusta suuremaid probleeme.
Igapäevane hooldus
Iga päev tuleks terraariumi kaks korda päevas veega pihustada, et hoida seal pidevat troopilist keskkonda. Samuti tuleks kontrollida, et loomale oleks alati kättesaadav puhas vesi.
Nõuded terraariumile
Terraarium, mis on ligikaudu 57 liitri suurune, mahutab kuni kaks skinki. Soovitatav on terraarium, mis on horisontaalselt suurem kui vertikaalselt, et loomal oleks võimalikult palju liikumisruumi. Niiskus tuleks hoida 60–80% vahel. Alusmaterjal tuleks hoida niiske, kuid mitte märg.
Terraariumisse tuleks panna võimalikult palju lehestikku ning puuoksi ja väiksemaid kive, et loom saaks vajadusel peituda, ronida või valguse käes peesitada. Terraarium peaks olema jaotatud jahedaks ja soojaks pooleks, et toetada looma termoregulatsiooni. Kõikidele roomajatele tuleb kasuks UVB-valgustus ning soovitatav on hoida lambid sisselülitatuna 12 tundi päevas.
Samuti on oluline, et veenõu oleks piisavalt madal, et skingid saaksid vajadusel vette minna, kuid ei upuks.
Toitmine
Punasilm-kiiverskingid on putuktoidulised ning toituvad peamiselt väikestest prussakalistest, siidiussidest, jahuussidest, ritsikatest ning vahel ka väiksematest kaladest.
Inge Õunapuu
Inge Õunapuu (1982. aastani Oru; sündinud 10. juunil 1955 Napis, Võru rajoonis) on eesti laulja (metsosopran).
Ta on Eesti Teatriliidu liige alates 1981. aastast.
Tema abikaasa on Jaan Õunapuu.
Riidaja mõisa kalmistu
Riidaja mõisa kalmistu on kalmistu Helme kihelkonnas Viljandimaal, tänapäevase haldusjaotuse järgi Riidaja külas Tõrva vallas Valga maakonnas. Kalmistu jääb Riidaja mõisa südamest linnulennult 0,7 km kaugusele põhjakirdesse.
Kaabli tänav
Kaabli tänav on tänav Tallinnas Kesklinna linnaosas Mõigu asumis.
Riidaja mõisa kalmistu
Kalmistule ehitati 1864. aastal uus kabel, mis on praegu eraldi kultuurimälestis. Vahepeal varemetes olnud kabel taastati Strykide suguvõsa algatusel ning pühitseti 2001. aastal kohalikku piirkonna kirikuks. Kabelisse on teadaolevalt maetud 10 inimest.
Kalmistule ja kabelisse kokku on teadaolevalt maetud 37 inimest.
Sümboolika
Sümboolika on sümbolite kasutamine teatud valdkonnas, ka teatud kriteeriumite järgi piiritletud sümbolite kogum.
Näiteks Eesti riigi sümboolika moodustavad Eesti lipp, vapp, hümn, rahvuslind jne.
Kaal (riideese)
Kaal on endisaegne valgest linasest riidest pikk õlakate, mida kandsid Kagu-Eesti abielunaised pidulikel puhkudel.
Panagiótis Voúis
Panagiótis Voúis (Παναγιώτης Βούης, sündinud 23. oktoobril 1985 Kálymnoses Lõuna-Egeuse piirkonnas) on Kreeka jalgpallur.
Aastal 2009 mängis ta Eesti klubis JK Tammeka Tartu.
Klubid
Panagiótis Voúis on mänginud kaheksas erinevas klubis.
Charly Musonda
Charly Musonda on mitme jalgpalluri nimi:
Nicolas Poussini maalide loend
Tabelis on esitatud prantsuse maalikunstniku Nicolas Poussini maalide loend. Parempoolses veerus on esitatud teoste numbrid Thuillier' (1974) ja Blunti (1966) kataloogi järgi.
Karkjalg
pisi|Karkjalg lennul pisi|Karkjala muna Karkjalg (Himantopus himantopus) on linnuliik naaskelnoklaste sugukonnast karkjala perekonnast.
Välimus
Karkjalg kaalub 140–205 grammi. Tiibade siruulatus on 75 cm.
Areaal
Karkjalg on laialt levinud, ta pesitseb Vahemere maades, Kesk-Aasias, Ameerikas, Austraalias ja Okeaanias. Euroopa karkjalad talvituvad Aafrikas ja Lähis-Idas. Karkjalg on rändlind.
Eestis on karkjalg üsna harv eksikülaline. 2022. aastal pesitses Audru poldril esimest korda kaks paari karkjalgu, kes mõlemad haudusid välja lennuvõimeliseks saanud pojad.
Alamliigid
Karkjalal eristatakse 5–7 alamliiki, mis sageli jaotatakse 2–4 liigiks.
Viltina kivikalmistu
Viltina kivikalmistu (rahvasuus ka: Rutiränk) on Saaremaa vallas asuv muinaskalmistu.
Kalmistu pärineb 10.–13. sajandist. See on suurimaid (3236 km²) läbiuuritud muinaskalmistuid Eestis.
Kivikalmistut uuriti 1940. aastal, kui sinna hakati rajama Nõukogude sõjaväebaasi. Kalmistult on leitud rikkalike panustega põletatud luid (põletusmatus), mis paiknesid nii kiviringides kui ka põletatud raudneetidega paadis.
Arvatakse, et kalmistu kuulus ülikusuguvõsale.
Kommunistlik sümboolika
thumb|Sirp ja vasar Kommunistlik sümboolika (kitsamas tähenduses ka nõukogude sümboolika) on sümboolika, mida kasutavad kommunistlikud organisatsioonid ja kommunistlikud riigid alates 19. sajandi lõpust.
Sirp ja vasar
Tuntuim kommunistlik sümbol on sirp ja vasar (☭), mis on kommunistliku liikumise sümbol. Vasar (ka haamer) tähistab töölist ja sirp põllumajanduses töötavat inimest. Kahe sümboli kooskasutamine näitab nende kahe sotsiaalse klassi ühtsust.
Esimest korda kasutati sellist sümbolit 1917. aastal Venemaal oktoobrirevolutsiooni ajal. Nõukogude Liidus sai see ametlikuks sümboliks 1924. aastal.
Punane viisnurk
thumb|Punane viisnurk Punane viisnurk on nii kommunismi kui ka sotsialismi sümbol. Viisnurga võttis 1918. aasta 19. aprillil kasutusele Nõukogude Venemaa sõjaasjade rahvakomissariaat ning sellest sai Tööliste ja Talupoegade Punaarmee sümbol.